

VLADA REPUBLIKE HRVATSKE

Zagreb, 20. kolovoza 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad obilježavanjem 200. obljetnice osnutka Arheološkog muzeja u Splitu (Split, 22. kolovoza i prosinac 2020.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i točke II. Odluke o kriterijima i postupku za prihvaćanje pokroviteljstva Vlade Republike Hrvatske (Narodne novine, broj 44/16), Vlada Republike Hrvatske je na sjednici održanoj \_\_\_\_\_\_\_\_\_\_ 2020. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad obilježavanjem 200. obljetnice osnutka Arheološkog muzeja u Splitu (Split, 22. kolovoza i prosinac 2020.), sukladno zamolbi ravnatelja Arheološkog muzeja u Splitu.

2. Ministarstvo kulture i medija sufinancira Arheološki muzej u Splitu kroz programsku djelatnost, u iznosu od 900.000,00 kuna, iz vlastitih sredstava osiguranih u Državnom proračunu Republike Hrvatske za 2020. godinu, od kojih se dio odnosi i na obilježavanje 200. obljetnice osnutka Arheološkog muzeja u Splitu.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Arheološki muzej u Splitu najstariji je muzej u Hrvatskoj, osnovan 22. kolovoza 1820. dekretom Dalmatinske vlade u Zadru, te ove godine obilježava dvjesto godina svoga djelovanja.

Riječ je o jednoj od najstarijih i najznačajnijih muzejskih ustanova u Republici Hrvatskoj koja već dva stoljeća njeguje i brine o hrvatskoj kulturnoj baštini.

Muzej posjeduje bogati muzejski fond s približno 150.000 arheoloških spomenika i artefakata od čega je jedan dio prezentiran putem stalnog postava.

Muzej posjeduje i vrijednu zbirku arheoloških predmeta iz prethistorije, iz doba grčke kolonizacije Jadrana, rimskog i starokršćansko razdoblja te ranog srednjeg vijeka.

Također, Muzej provodi sustavna arheološka istraživanja na lokalitetima u Saloni i Issi.

U programu obilježavanja, pored niza aktivnosti i brojnih prigodnih manifestacija predviđeno je otvorenje izložbe posvećene upravo arheološkim istraživanjima grada Isse, današnjeg grada Visa.

Arheološki muzej u Splitu, osim što ima veliki kulturni i povijesni značaj, dao je i brojne značajne znanstvene i kulturne djelatnike.

S obzirom da je riječ o jednoj od najstarijih i najznačajnijih muzejskih ustanova u Republici Hrvatskoj, predlaže se da Vlada Republika Hrvatske prihvati pokroviteljstvo nad predmetnom obljetnicom.

Ministarstvo kulture i medija sufinancira Arheološki muzej u Splitu kroz programsku djelatnost, u iznosu od 900.000,00 kuna, iz vlastitih sredstava osiguranih u Državnom proračunu Republike Hrvatske za 2020. godinu, od kojih se dio odnosi i na obilježavanje 200. obljetnice osnutka Arheološkog muzeja u Splitu.